《大雪与俞少卿二首》
宋代·袁燮

由来腊雪兆年丰，新岁还应与腊同。
可喜三阳才应律，便看六出骤温空。
缄藏挚兽安林下，约束遗蝗入地中。
积至尺余犹未已，始知嘉政与天通。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。